Davids Trezegē
Davids Seržio Trezegē (franču: David Sergio Trézéguet; dzimis 1977. gada 15. oktobrī, Ruānā, Francijā) ir franču bijušais futbola uzbrucējs, kurš lielāko daļu savas karjeras pavadīja Turīnas "Juventus". Trezegē pārstāvēja arī Francijas futbola izlasi, tās sastāvā aizvadot 71 spēli un gūstot 34 vārtus. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.